# Tour de Flandes 2017

El Tour de Flandes 2017 fou l'edició número 101 del Tour de Flandes. Es disputà el 2 d'abril de 2017 sobre un recorregut de 260 km entre Anvers i Oudenaarde, sent la tretzena prova de l'UCI World Tour 2017.
El vencedor final va ser el belga Philippe Gilbert (Quick-Step Floors), després de protagonitzar un atac durant la segona ascensió al Oude Kwaremont, a manca de 55 km per l'arribada. Gilbert obrí poc més d'un minut que va saber administrar fins a l'arribada final. En segona posició finalitzà el també belga Greg Van Avermaet (BMC Racing Team), que s'imposà a l'esprint a Niki Terpstra (Quick-Step Floors) i Dylan van Baarle (Cannondale-Drapac Pro Cycling Team), que anaven en el grup perseguidor.
Durant la cursa foren nombroses les incidències protagonitzades per caigudes o avaries mecàniques. Els més perjudicats foren Sep Vanmarcke (Cannondale-Drapac Pro Cycling Team), que va caure quan anava al grup capdavanter; Tom Boonen (Quick-Step Floors), amb una avaria en l'ascensió al Taaienberg; i Peter Sagan, que va caure a manca de 15 km quan intentava arribar fins a Gilbert, arrossegant en la caiguda a Oliver Naesen (AG2R La Mondiale) i Van Avermaet.

## Presentació
### Recorregut

Anvers acull la sortida del Tour de Flandes per primera vegada, després que aquesta hagués sortit des de Bruges des de l'edició de 1998. El compromís amb Anvers és per a les properes quatre edicions. La cursa finalitza a Oudenaarde i veu com es tornarà a ascendir el Kapelmuur després de diversos anys sense formar part del recorregut.
Durant el recorregut, de 260 km, els ciclistes hauran de superar fins a 18 cotes i cinc trams de llambordes.

#### Murs

18 murs són programats en aquesta edició, la major part d'ells coberts amb llambordes
| Núm. | Nom | Km | Ferm | Llargada (m) | Pendent mitjana | Pendent màxima | Km a meta |
| 1 | Oude Kwaremont | 115 | llambordes | 2200 | 4% | 11,6% | 144,5 |
| 2 | Kortekeer | 125,5 | asfalt | 1000 | 6.4% | 17.1% | 134 |
| 3 | Eikenberg | 133,2 | llambordes | 1200 | 5.2% | 10% | 126,3 |
| 4 | Wolvenberg | 136,3 | asfalt | 645 | 7.9% | 17.3% | 123,2 |
| 5 | Leberg | 145,1 | asfalt | 950 | 4.2% | 13,8% | 114,4 |
| 6 | Berendries | 149,2 | asfalt | 940 | 7% | 12.3% | 110,3 |
| 7 | Tenbosse | 154,2 | asfalt | 450 | 6.9% | 8.7% | 105,3 |
| 8 | Kapelmuur | 164,5 | llambordes | 750 | 9% | 20% | 95 |
| 9 | Pottelberg | 183,2 | asfalt | 1353 | 6,5% | 7% | 76,3 |
| 10 | Kanarieberg | 189 | asfalt | 1000 | 7.7% | 14% | 70,5 |
| 11 | Oude Kwaremont | 204,9 | llambordes | 2200 | 4.2% | 11% | 54,6 |
| 12 | Paterberg | 208,3 | llambordes | 360 | 9,4% | 22% | 51,2 |
| 13 | Koppenberg | 214,9 | llambordes | 700 | 5.3% | 11.2% | 44,6 |
| 14 | Steenbeekdries | 220,3 | llambordes | 700 | 5.3% | 18% | 39,2 |
| 15 | Taaienberg | 222,8 | llambordes | 530 | 6.6% | 15.8% | 36,7 |
| 16 | Kruisberg-Hotond | 233 | llambordes | 2500 | 5% | 9% | 26,5 |
| 17 | Oude Kwaremont | 242,8 | llambordes | 2200 | 4.2% | 11% | 16,7 |
| 18 | Paterberg | 246,3 | llambordes | 400 | 12.5% | 20% | 13,2 |

#### Sectors de llambordes

Els ciclistes hauran de superar 5 sectors de llambordes repartits entre 130 quilòmetres.
| Núm. | Nom | Km | Llargada | Km a meta |
| 1 | Lippenhovestraat | 83,8 | 1300 | 175,7 |
| 2 | Paddestraat | 85,3 | 2300 | 174,2 |
| 3 | Holleweg | 136,4 | 350 | 123,1 |
| 4 | Haaghoek | 142,1 | 2000 | 117,4 |
| 5 | Mariaborrestraat | 219 | 2400 | 40 |

### Equips

En ser el Tour de Flandes una prova de l'UCI World Tour, els 18 World Tour són automàticament convidats i obligats a prendre-hi part. A banda, el 28 de febrer de 2017 foren anunciats els set equips convidats a prendre-hi part per formar un pilot de 25 equips i 200 corredors.

## Classificació final

Font: ProCyclingStats :

## Referències

* ↑ López-Egea, Sergi «Philippe Gilbert hace historia en Flandes». El Periódico de Catalunya, 02-04-2017 [Consulta: 2 abril 2017].
* ↑ Piedrabuena, Celes «Monumental victoria de Gilbert en el Tour de Flandes». El Mundo Deportivo, 02-04-2017 [Consulta: 2 abril 2017].
* ↑ «Muur van Geraardsbergen returns for 2017 Tour of Flanders. Belgian monument to start in Antwerp for next five editions». cyclingnews.com, 10-10-2016.
* ↑ «101° Ronde van Vlaanderen» (en dutch). Tour de Flandes. Flanders Classics. Arxivat de l'original el 1 d’abril 2017. [Consulta: 31 març 2017].
* ↑ «UCI Cycling Regulations: Part 2: Road Races page 110 article 2.15.127». Union Cycliste Internationale. Arxivat de l'original el 2 juliol 2015. [Consulta: 20 febrer2016].
* ↑ «Tour of Flanders announces seven wildcard teams for 2017». Cyclingnews.com. Immediate Media Company, 28-02-2017 [Consulta: 31 març 2017].
* ↑ «Ronde van Vlaanderen - Tour des Flandres: List of participants» (PDF). Tour de Flandes. Flanders Classics, 31-03-2017. Arxivat de l'original el 1 d’abril 2017. [Consulta: 31 març 2017].

## Enllaços externs

* Tour de Flandes 2017 - Lloc web oficial